A4-0190/97

Ψήφισμα σχετικά με τις εργασίες της Επιτροπής Αναφορών κατά τη διάρκεια του κοινοβουλευτικού έτους 1996-1997

Το Ευρωπαϊκό Κοινοβούλιο,

- έχοντας υπόψη τη Συνθήκη για την Ευρωπαϊκή Ένωση και ιδιαίτερα τα άρθρα 8Δ και 138Δ της Συνθήκης περί ιδρύσεως της Ευρωπαϊκής Κοινότητας,

- έχοντας υπόψη τα άρθρα 156 έως 158, και ιδιαίτερα το άρθρο 157 παράγραφος 5 του Κανονισμού του,

- έχοντας υπόψη τα παλαιότερα ψηφίσματά του για αναφορές, ιδιαίτερα εκείνο που εγκρίθηκε στις 19 Ιουλίου 1996 επί τη βάσει της ετήσιας έκθεσης για τις εργασίες της Επιτροπής Αναφορών κατά τη διάρκεια του κοινοβουλευτικού έτους 1995-1996 ((ΕΕ C 261 της 09.09.1996, σελ. 195)),

- έχοντας υπόψη το ψήφισμά του της 17ης Νοεμβρίου 1993 και την απόφασή του της 9ης Μαρτίου 1994 για το καθεστώς του Ευρωπαίου Διαμεσολαβητή και τους γενικούς όρους άσκησης των καθηκόντων του ((ΕΕ L 113 της 04.05.1994, σελ. 15)),

- έχοντας υπόψη το ψήφισμά του της 14ης Ιουλίου 1995 σχετικά με το ρόλο του Ευρωπαίου Διαμεσολαβητή ((ΕΕ C 249, 25.9.1995, σελ. 226)),

- έχοντας υπόψη την έκθεση της Επιτροπής Αναφορών (A4-0190/97),

Α. έχοντας υπόψη το γεγονός ότι το δικαίωμα αναφοράς στο Ευρωπαϊκό Κοινοβούλιο αποτελεί βασικό δικαίωμα των ευρωπαίων πολιτών,

Β. εκτιμώντας ότι οι ευρωπαίοι πολίτες και μόνιμοι κάτοικοι επιθυμούν σαφώς να συμμετέχουν περισσότερο στη διαμόρφωση της Κοινότητας μέσω των αναφορών τους στο Ευρωπαϊκό Κοινοβούλιο,

Γ. εκτιμώντας ότι οι αναφορές αποτελούν ένα από τα καλύτερα μέσα ώστε τα Κοινοτικά Όργανα και φορείς να έχουν άμεση πληροφόρηση όσον αφορά τις συνέπειες της κοινοτικής νομοθεσίας στις ζωές των ευρωπαίων πολιτών και τις παραβάσεις της κοινοτικής νομοθεσίας,

Δ. εκτιμώντας ότι η στενή συνεργασία με τις διοικήσεις των κρατών μελών είναι σημαντική για τη διευκόλυνση της άσκησης από τους ευρωπαίους πολίτες των δικαιωμάτων τους σε όλη την Ευρωπαϊκή Ένωση,

Ε. εκτιμώντας ότι οι αναφορές ενισχύουν το καθήκον εποπτείας του Ευρωπαϊκού Κοινοβουλίου και αποκαλύπτουν σοβαρές περιπτώσεις μη συμμόρφωσης προς την κοινοτική νομοθεσία,

ΣΤ. εκτιμώντας ότι αυξανόμενος αριθμός αναφορών εξακολουθεί να αφορά περιπτώσεις που αποκαλύπτουν σοβαρές ελλείψεις και παραβιάσεις της κοινοτικής νομοθεσίας με αποτέλεσμα να εγείρονται συχνά πολιτικά και νομοθετικά θέματα,

Ζ. εκτιμώντας ότι είναι απαραίτητη η στενή συνεργασία με τον Ευρωπαίο Διαμεσολαβητή,

1. τονίζει ότι οι αναφορές αποτελούν βασικό δικαίωμα που αναγνωρίζεται στις Συνθήκες και κατάλληλο μέσο για την απόκτηση άμεσων πληροφοριών όσον αφορά την άποψη του ευρέος κοινού σχετικά με θέματα κοινοτικής πολιτικής, και για την αποκάλυψη ελλείψεων στην κοινοτική νομοθεσία και τον έλεγχο της μη εφαρμογής και μεταφοράς της κοινοτικής νομοθεσίας[semigr ]

2. επισημαίνει ότι, σύμφωνα με το άρθρο 138Δ της Συνθήκης ΕΚ, το Ευρωπαϊκό Κοινοβούλιο είναι ο θεματοφύλακας του δικαιώματος αναφοράς[semigr ]

3. αναλαμβάνει να παράσχει την κατάλληλη απάντηση το ταχύτερο δυνατό στις αναφορές, και συγκεκριμένα στα αιτήματα για παρέμβαση, για ανάληψη δράσης, για αλλαγή πολιτικής ή για γνωμοδότηση, που υποβάλλονται στο Κοινοβούλιο από οποιοδήποτε πολίτη της Ένωσης και οποιοδήποτε φυσικό ή νομικό πρόσωπο που διαμένει ή έχει έδρα του κράτος μέλος, μεμονωμένα ή σε συνεργασία με άλλους[semigr ]

4. επιβεβαιώνει την άποψή του ότι το δικαίωμα αναφοράς παρέχει στο Κοινοβούλιο μία εικόνα των δυσκολιών που αντιμετωπίζουν οι ευρωπαϊκές και εθνικές διοικήσεις, π.χ. γραφειοκρατία, παραβίαση αρχών της κοινοτικής νομοθεσίας και ανεπάρκειες καταστατικών κανονισμών[semigr ] επισημαίνει ότι οι ελλείψεις της κοινοτικής νομοθεσίας θα χρησιμεύσουν ως σημείο έναρξης για ευρύτερης ισχύος και/ή βελτιωμένες κοινοτικές νομοθετικές διατάξεις[semigr ]

5. αναθέτει σε όλες τις κοινοβουλευτικές επιτροπές και αντιπροσωπείες να εξετάσουν προσεκτικά και έγκαιρα τις αναφορές που διαβιβάζονται σε αυτές για γνωμοδότηση, ενημέρωση ή περαιτέρω δράση και να λάβουν υπόψη, στα πλαίσια των αντίστοιχων τομέων αρμοδιότητάς τους, τις παραβιάσεις που αποκαλύπτονται και τις ελλείψεις της κοινοτικής νομοθεσίας που τονίζονται από τις αναφορές οι οποίες διαβιβάζονται σε αυτές από την Επιτροπή Αναφορών[semigr ] στο πλαίσιο αυτό, ζητεί από αυτές να ενημερώνουν την Επιτροπή Αναφορών, και να ζητούν τη γνώμη της, για οποιαδήποτε πολιτική ή νομοθετική πρωτοβουλία που λαμβάνεται επί τη βάσει κάποιας αναφοράς[semigr ]

6. αναθέτει στις αρμόδιες υπηρεσίες του να εξασφαλίσουν την τακτική και συχνή δημοσιοποίηση, με όλα τα απαραίτητα μέσα, του δικαιώματος αναφοράς, της διαδικασίας υποβολής και επεξεργασίας αναφορών και των σημαντικών αναφορών που εξέτασε η Επιτροπή Αναφορών[semigr ]

7. επισημαίνει ότι, σύμφωνα με το άρθρο 138Ε της Συνθήκης ΕΚ, ο Ευρωπαίος Διαμεσολαβητής δικαιούται να λαμβάνει διαμαρτυρίες από οποιονδήποτε ευρωπαίο πολίτη ή οποιοδήποτε φυσικό ή νομικό πρόσωπο που διαμένει ή έχει την έδρα του στην Ένωση για κακοδιαχείριση στις δραστηριότητες των Κοινοτικών Οργάνων ή φορέων, με εξαίρεση το Ευρωπαϊκό Δικαστήριο και το Πρωτοβάθμιο Δικαστήριο στα πλαίσια των δικαστικών τους ρόλων, και δηλώνει την επιθυμία του να συνεχίσει τη στενή, πλήρη και αποδοτική συνεργασία με τον Ευρωπαίο Διαμεσολαβητή[semigr ]

8. ευχαριστεί την Επιτροπή για τη συνεργασία της στην εξέταση των αναφορών και επισημαίνει το γεγονός ότι έλαβε υπόψη παλαιότερα αιτήματα της Επιτροπής Αναφορών για ταχύτερη εξέταση αναφορών που διαβιβάσθηκαν σε αυτή σύμφωνα με το άρθρο 157 παρ. 3 του Κανονισμού του[semigr ]

9. καλεί την Επιτροπή και την Επιτροπή Αναφορών να ενεργήσουν από κοινού για την ανάπτυξη αποτελεσματικότερων μεθόδων εργασίας κατά τρόπον ώστε να εξασφαλισθεί η εξέταση των αναφορών το ταχύτερο και κατά ικανοποιητικό για τους αναφέροντες τρόπο[semigr ] θα πρέπει να διευρυνθούν ή να συντονιστούν τα υφιστάμενα συστήματα ηλεκτρονικής επεξεργασίας στοιχείων[semigr ] θα πρέπει να εξετασθεί ο βαθμός στον οποίο θα μπορούν να διατίθενται τα μηχανοργανωμένα στοιχεία στο Intra και/ή το Internet στα όργανα της ΕΕ και τους πολίτες της Ένωσης[semigr ]

10. υπογραμμίζει την ανάγκη να ορισθούν, από κοινού με τα άλλα όργανα, στο πλαίσιο διοργανικών συμφωνιών, προθεσμίες για τις απαντήσεις και έρευνες στις αναφορές που διαβιβάζονται από την Επιτροπή Αναφορών[semigr ]

11. επισημαίνει ότι οι υπάλληλοι του Συμβουλίου σπανίως συμμετέχουν στις συνεδριάσεις της Επιτροπής Αναφορών και καλεί το Συμβούλιο να ανταποκρίνεται στις προσκλήσεις του Προέδρου της Επιτροπής ώστε να εξασφαλισθεί η τακτική συμμετοχή των υπαλλήλων του Συμβουλίου στις συνεδριάσεις.

12. καλεί την Επιτροπή να καθορίσει σαφή πρότυπα εξυπηρέτησης την οποία δικαιούνται οι ευρωπαίοι πολίτες να λαμβάνουν από την Επιτροπή[semigr ] τα πρότυπα αυτά θα πρέπει να καλύψουν μεταξύ άλλων τις ακόλουθες σημαντικές αρχές:

- τα πρότυπα θα πρέπει να είναι υψηλά και ικανά να ελέγχονται από στατιστικές που θα δημοσιεύονται,

- θα πρέπει να υπάρξει πλήρης και ακριβής ενημέρωση για το πως λειτουργούν οι υπηρεσίες, τις δαπάνες τους και ποιος είναι επιφορτισμένος και αρμόδιος για την υπηρεσία,

- θα πρέπει να υπάρξει πρόβλεψη για διαβούλευση με το κοινό,

- οι πολίτες δικαιούνται να αναμένουν σωστή αντιμετώπιση ανά πάσα στιγμή και απάντηση σε αιτήματα εντός χρονοδιαγράμματος που θα ανακοινώνεται και θα είναι γνωστό[semigr ]

13. καλεί την Επιτροπή να εξασφαλίσει τη στενή συνεργασία μεταξύ της Επιτροπής Αναφορών και των αρμοδίων της Επιτροπής όσον αφορά την Πρωτοβουλία» Πρώτα οι Πολίτες» που δημιουργήθηκε τώρα[semigr ]

14. αναθέτει στον Πρόεδρό του να διαβιβάσει το παρόν ψήφισμα και την έκθεση της επιτροπής στην Επιτροπή και το Συμβούλιο, στις κυβερνήσεις και τα κοινοβούλια των κρατών μελών, στις κοινοβουλευτικές επιτροπές που είναι αρμόδιες για τις αναφορές και στο Διαμεσολαβητή ή παρεμφερή όργανα στα κράτη μέλη.